|  |
| --- |
| **Студијски програм : ФИНАНСИЈЕ И БАНКАРСТВО,** основне академске студије, први ниво***Модул* 1: Финансије, банкарство и осигурање, *Модул 2*: Буџет, порези и царине** |
| Назив предмета: ФИНАНСИЈСКИ МЕНАЏМЕНТ |
| **Наставник: Мартинов Дарко** |
| **Статус предмета:** обавезни, трећа година, шести семестар |
| **Број ЕСПБ: 8** |
| **Услов:** нема услова |
| **Циљ предмета:** Управљање финансијама подразумева стицање знања из управљања буџетирањем капитала, структуром капитала и управљањем обртним капиталом.Велике промене и динамизам пословног окружења допринели су расту нивоа потребних знања из домена управљања финансијама. Продубљене студије и савладавање техника је циљ овог предмета, који укључује и друга знања и технике које су непосредно везане за ове три кључне парадигме корпоративних финансија. |
| **Исход предмета:**Стицањем академских и практичних знања и техника студенти ће бити у стању да решавају конкретне проблеме везане за буџетирање капитала, одређивање његове оптималне структуре и управљање обртним средствима. Након положеног испита студенти ће поседовати способности да самостално и у тиму изврше на конкретним рачуноводственим билансима комплексну финансијску анализу, као и да саставе финансијске планове. Такође, поседоваће способност да помоћу техника финансијског левериџа одаберу најјефтинији извор финансирања и примене технике капиталног буџетирања.  |
| **Садржај предмета**:**Теоријска настава:** Улога и циљеви финансијског менаџмента. Пословно, пореско и финансијско окружење. Одређивање вредности дугорочних хартија од вредности. Анализа финансијских извештаја. Анализа средстава, анализа готовинског тока. Финансијско планирање. Анализа управљања обртним капиталом, управљање готовином и утрживим хартијама од вредности. Управљање потраживањима од купаца и залихама. Краткорочно финансирање. Технике капиталног буџетирања. Захтевана стопа приноса и трошкови капитала. Оперативн и финансијски левериџ. Анализа структуре капитала и политика дивиденди**Практична настава:** На часовима вежби студенти се обучавају да изврше комплексну финансијску анализу, саставе финансијски план, израчунавају цене инструмената финансијског тржишта, помоћу техника финансијског левериџа, уче да донесу ваљане одлуке о одабиру методе финансирања, и да на примерима из праксе дефинишу ризик. |
| **Литература** * Иванишевић, М., (2012): *Пословне финансије*, Економски факултет, Београд.
* Van Horhne Ј, Wachowich Ј. (2012) *Основи финансијског менаџмента*, Дата Статус, Београд.
 |
| **Број часова активне наставе** | Остали часови |
| Предавања:3 | Вежбе:2 | Други облици наставе: 0 |
| **Методе извођења наставе**Екскатедра; интерактивни метод; анализа случајева из праксе |
| **Оцена знања (максимални број поена 100)** |
| **Предиспитне обавезе** | **Поена** | **Завршни испит** | **поена** |
| активност у току предавања | 10 | писмени испит | 20 |
| практична настава | 10 | усмени испит | 20 |
| колоквијум-и | 20 |  |  |
| семинар-и | 20 | *Укупно поена* | 100 |